CELEX: C2004/179/25
Language: lv
Date: 2004-07-10 00:00:00
Title: Lieta T-159/04: Prasība pret Eiropas Kopienu Komisiju, ko Davide Rovetta iesniedza 2004. gada 24. aprīlī

10.7.2004   
            
            
               LV
            
            
               Eiropas Savienības Oficiālais Vēstnesis
            
            
               C 179/13
            
         Prasība pret Eiropas Kopienu Komisiju, ko Davide Rovetta iesniedza 2004. gada 24. aprīlī
   (Lieta T-159/04)
   (2004/C 179/25)
   Tiesvedības valoda: itāļu
   Eiropas Kopienu Pirmās instances tiesai 2004. gada 24. aprīlī izskatīšanai ir iesniegta prasība pret Eiropas Kopienu Komisiju, ko cēla Davide Rovetta, ko pārstāv Maurizio Gambardella, advokāts.
   Prasītāja prasījumi Pirmās instances tiesai ir šādi:
   
               —
            
            
               atzīt par spēkā neesošu 2003. gada 14. maija galīgo lēmumu, ar ko nosaka prasītāja klasifikāciju pakāpē B5/3 un noraida prasītāja lūgumu Nr. D/77/03 klasificēt viņu pakāpē B4;
            
         
               —
            
            
               atzīt par spēkā neesošu lēmumu, kas ietverts atbildē uz sūdzību Nr. R/563/03, ar ko viņam liedz pieeju vienotās klasifikācijas komitejas dokumentiem;
            
         
               —
            
            
               noteikt simbolisku atlīdzību 1 eiro apmērā par morālo kaitējumu, kas nodarīts prasītājam apstrīdētā lēmuma rezultātā;
            
         
               —
            
            
               piespriest Komisijai ar atpakaļejošu spēku samaksāt prasītājam [starpību] no brīža, kad viņš sāka pildīt pienākumus, tā, it kā viņš būtu klasificēts pakāpē B4, saskaņā ar noteikumiem, ko nosaka struktūrvienība, kas kompetenta iecelt amatā [AIPN];
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Davide Rovetta, Nodokļu un muitas ģenerāldirektorāta ierēdnis, pēc pārbaudes laika, saskaņā ar Civildienesta noteikumu 31. pantu lūdza AIPN noteikt viņa klasifikāciju augstākajā kategorijas pakāpē, tas ir, pakāpē B4. Savā lūgumā viņš norāda, ka viņam papildus ir uzticēti jurista pienākumi Nodokļu un muitas ģenerāldirektorāta A3 nodaļā “Tieslietas un Kopienas noteikumu piemērošana”.
   Saņēmis noraidošu atbildi no AIPN, un pēc iecelšanas pakāpē B5/3, viņš cēla sūdzību pret minēto lēmumu saskaņā ar Civildienesta noteikumu 90. panta 2. punktu; tā tika skaidri noraidīta.
   Ar prasību Pirmās instances tiesā prasītājs vēlas panākt, lai minētais lēmums attiecībā uz sūdzību un iepriekšējais lēmums par klasifikāciju, kā arī atteikums dot pieeju vienotās klasifikācijas komitejas dokumentiem tiktu atzīti par spēkā neesošiem.
   Atbilstoši iesniedzēja teiktajam, šie lēmumi pārkāpj Civildienesta noteikumu 25. un 31. pantu, neievērojot šajā jautājumā Tiesas un Pirmās instances tiesas judikatūru, un tie ir spēkā neesoši sakarā ar būtisku formu pārkāpumu, motivācijas trūkumu un acīmredzamu kļūdu to izvērtēšanā. Šajā sakarā viņš arī uzsver, ka 1983. gada pamata lēmuma par klasifikāciju, kas grozīts ar 1996. gada 7. februāra lēmumu, piemērošana tika noraidīta šajā lietā.
   Visbeidzot, prasītājs uzsver, ka klasifikācijas noteikšanas jautājumā sistēma, ar kuru AIPN tiesības tiek deleģētas kolēģijai, ir nelikumīga sakarā ar samērīguma, atklātības un labas pārvaldes principu pārkāpumu.